钦定古今图书集成/明伦汇编/氏族典/第061卷 > 《廖用贤尚友录》 > 余天锡
## 钦定古今图书集成/明伦汇编/氏族典/第061卷 > 《廖用贤尚友录》 > 余天锡

按《宋史余天锡传》：“天钖字纯父，庆元府昌国人。史弥
远延为弟子师，性谨愿，绝不与外事，弥远器重之。嘉
定十六年，举进士，历监慈利县税、籍田令，超授起居
舍人，迁权吏部侍郎，兼玉牒所检讨官，兼崇政殿说
书，迁户部侍郎，兼知临安府，浙西安抚使，权户部尚
书，升兼详定敕令官。以宝文阁学士知婺州，仍旧职”
奉祠。起知宁国府，进华文阁学士、知福州，召为吏部
尚书兼给事中兼侍读。嘉熙二年，拜端明殿学士、同签书枢密院事。寻拜参知政事，封奉化郡公。授资政
殿学士、知绍兴府、浙东安抚使。以观文殿学士致仕。
卒，赠少师，寻加太师，谥“忠惠。”